Dobro, momci?
Kakva stvar.
SRPANJ 2021.
Da. Misliš na ovo?
- Gležanj? - Da.
Suludo.
Da.
Dok sam hodao, znao sam da se nešto zbiva s gležnjem.
Isprobavao sam ga u oktogonu i...
Istezao sam se. I kao da...
Osjetio sam nešto pri prvom udarcu.
O, ne!
Odmah se počelo nagađati
da ćeš morati završiti karijeru zbog toga.
- Sad, ono što ja... - I ja sam mislio da je gotovo.
I ja sam mislio da je gotovo.
Zato sam pogubio konce.
Ovo nije gotovo!
Ako ćemo morati riješiti ovo vani, meni ne smeta.
Boli me dupe!
To je bio nalet adrenalina. Znam da bih se smirio.
Pomislio sam da bih mogao ostati bez svega samo tako.
Postao bih drugi čovjek,
a to me malo plašilo, ako ćemo iskreno.
Ali...
Bit ću McGregor zauvijek.
I to je to.
Zar ne? Zapisano je u kamenu.
McGregor zauvijek.
Ne zaboravite to.
McGregorovi navijači, a najvažnije,
i sam McGregor, moraju prihvatiti
činjenicu da je njegov šou završio.
Šteta na Conoru je nepopravljiva.
Mislim da smo vidjeli...
Njegovi su najbolji dani prošli.
Je li Conor McGregor gotov?
Mislim da jest.
Sudeći po nozi, ovo bi trebao biti kraj.
Conor McGregor vjerojatno se više neće boriti.
INTERVJU S CONOROM McGREGOROM
Zovem se Conor McGregor.
Profesionalni sam MMA borac
s omjerom četiri naprema jedan.
Iz Dublina u Irskoj stiže Conor McGregor!
Ja sam borac u usponu
i nesumnjivo ćete me uskoro gledati u UFC-ju.
- Opa! - Velik potez McGregora!
Bez sumnje.
Upravo zato svi govore o Conoru McGregoru.
Gotovo je! Izuzetno impresivan debi u UFC-ju.
„OVO JE ZA MENE TEK POČETAK”
Ovo je igra na sve ili ništa.
Conor McGregor je pobjednik.
Nismo došli sudjelovati, došli smo vladati!
To je poput ovisnosti, razmišljam samo o tome.
Opa! Odličan udarac McGregora!
Jednostavno je, ne želim raditi ništa drugo.
Pokušat će se boriti ružno,
ali kao što vidiš pred sobom,
jednostavno sam suviše zgodan.
Slijedi napad na svjetsku titulu.
Želim biti svjetski prvak lake kategorije.
Nadajmo se da se to broji.
To će se ostvariti, samo čekajte.
McGREGOR UZEO TITULU JEDNIM UDARCEM
Conor McGregor novi je prvak perolake kategorije UFC-ja!
NOVO LICE UFC-JA
Uspjeli smo! Da!
Više mi se nitko ne smije ispred hitne službe.
I ti si mi pametovao kad sam prošli put gostovao.
Bit ću ondje gdje želim biti.
Sto sam posto siguran da ću doći do vrha.
Povijest je ispisana!
Conor McGregor prvak je lake kategorije UFC-ja!
McGREGOR ZA POVIJEST
Prvi borac u povijesti koji istovremeno drži dvije titule.
Moj je san postao stvarnost.
Kako to lijepo izgleda!
Jasno, ovo je golemi uspjeh,
ali što će ti sad biti novi izazov, u ovoj fazi tvoje karijere?
U borilačkim sportovima, na vrhu su samo dva imena.
Floyd Mayweather i Conor McGregor.
Za 100 milijuna dolara,
Conor će ući u boksački ring s Mayweatherom.
Zarada je ogromna, interes još veći.
Bit će to najveća borba
u povijesti šaketanja.
To je dokaz da se naporan
rad i predanost isplate.
Ljudi su svjesni magnitude ovoga.
Ti si možda i najslavniji Irac na planetu.
Želim imati novca na bacanje
i osigurati dobar život svojoj obitelji
i svima koji su bili uz mene.
Conor ima 100 milijuna na računu i zabavlja se.
-Želi li se boriti? - Uzmi novac i bježi.
- Nije vrijedno toga! - Odjaši u suton, prijatelju.
Ima jebenih 100 milijuna dolara.
ZLOGLASNI
Novac mijenja sve i svakoga. Conor se možda nikad više neće boriti.
McGREGOR ZAUVIJEK
ZLA KRV
SRPANJ 2018.
11 MJESECI NAKON BORBE McGREGORA I MAYWEATHERA
Što je to? Da!
Hajde, mali. Drži se.
Pogledajte ga! Sam se drži.
To, prvače!
Nevjerojatno, zar ne?
Jeste li vidjeli kako se držao za ručke?
Držim ga i pokazujem mu, a on...
Kao da napravi zgib, gledajte. Hajde opet, kompa.
S njim se sve promijenilo.
Ne znaš za takvu ljubav dok je ne osjetiš. Ne možeš objasniti...
Uopće je ne razumiješ
jer ne postoji prije toga.
To je nešto jedinstveno.
Bravo!
Hajde, prvače! Idemo, prvače!
Idemo, prvače!
Obožava ovo. Zar ne, kompa?
Znate što još voli? Svoje autiće.
Da, kompa!
-Što je radio? - Sve. Zgibove, trening na vreći...
Ajme meni!
- Ergometar. - Ergometar?
DEE DEVLIN ZARUČNICA
A došao je u teretanu u Lambu.
Zar ne, kompa?
Sve što je postigao
bilo je gotovo nemoguće.
Postao je najveća zvijezda u UFC-ju,
GOVORI OWEN RODDY UDARAČKI TRENER
a odrastao je u socijalnom stanu,
gdje je uspjeh uopće otići odande i naći donekle normalan posao.
Ako to uspijete, prošli ste bolje od 95 posto
ljudi u takvoj situaciji.
Dolazim iz dijela Dublina imena Dublin 12, malo prigradsko naselje.
Jako sam vezan uz njega.
Crumlin je nesigurno područje.
To je bila realnost odrastanja.
Ondje sam naučio vrijednost
truda i odanosti te kako se tući.
BOKSAČKI KLUB CRUMLIN
U mojem domu, kao u mnogima diljem Irske,
pravi pritisak i prava borba
proizlaze iz hipoteke, iz straha za krov nad glavom.
U takvoj sam atmosferi odrastao.
Prošao sam mnogo stresnih godina i teških trenutaka.
Irski mentalitet nalaže da po završetku školovanja
nema ganjanja svojih snova i odlaska svojim putem.
Moraš steći zanat ili naći posao.
Stoga sam stekao zanat samo da ih ušutkam.
Izučio sam za vodoinstalatera.
To sam radio 18 mjeseci.
Onda sam shvatio da to nije za mene
i posvetio se treniranju.
U Irskoj nitko nije znao koji je kurac MMA, razumijete?
Nitko. „Je li to ono boksanje u kavezu?”
Ili: „Što je ovo?”
Mama i tata nisu znali da to može biti karijera.
Za njih sam se samo tukao u kavezu.
Nisu znali ništa.
Nisam mogao kopirati nečiju karijeru
jer nismo imali uzora, razumijete?
Ali znao sam da ću doći dovde.
Kako da to izvedem, Dee?
ON ILI ONA? PROBUŠI I SAZNAJ!
Što će izaći iz balona?
- Konfeti, isto što i... - Dobro.
Hoće li samo pasti ili će se podići?
Ne, puknut će.
Tri, dva, jedan!
Ne mogu vjerovati.
- Dušo, oduševljen sam... - O moj Bože!
Sestra, kompa.
-„Zafrkavaš me?” - Sestrica!
Ne mogu vjerovati!
Htjeli smo sparing partnera, ali jebiga.
Što je beba?
Ajme! Ne mogu vjerovati, kći.
Presretna sam!
Postao je obiteljski čovjek
i posvetio se odgajanju svoje djece.
Kad postanete otac, počinjete
shvaćati da će borbama jednom doći kraj.
Borac mora odvagati prednosti i mane nastavka karijere.
Većina se boraca trudi osloboditi se financijskih opterećenja.
Conor je to uspio.
Većina normalnih ljudi rekla bi:
„Zaradio sam mnogo novca, ne moram se više boriti.”
No Conor se razlikuje od njih
jer želi dokazati, najviše sebi,
da je najveća faca na planetu.
A onda su počele i one priče.
Ovaj Khabib ruši sve redom i proziva te.
A Conor ne bježi od borbe.
Bez obzira na protivnika.
Khabib „Orao” Nurmagomedov.
Od Khabiba Nurmagomedova očekivale su se velike stvari
GOVORI ARIEL HELWANI MMA NOVINAR
po dolasku u UFC.
Rijetko borci uđu u UFC s omjerom 16-0.
A onda je nastavio pobjeđivati. 18-0. 19-0.
20-0. 21-0.
Nije gubio borbe, nije gubio runde,
nije gubio minute, baš ništa.
Idemo.
Ako imalo poznajete MMA,
znate da se Khabib bori stilom koji je izuzetno zahtjevan.
Postoji ona fotografija Conora i Khabiba nakon borbe.
Uvažavali su međusobne stilove.
„Trenirajmo zajedno.”
Sad mi je smiješno kako je to ispalo.
PET MJESECI PRIJE
Ovo je surov posao.
Neki od tih momaka koji žive od borbe
nemaju isti mentalni sklop kao ostatak svijeta.
Sve se vrti oko poštovanja. Ako ih uvrijedite,
postane ružno.
Došlo je do incidenta s Artemom Lobovom
iz Conorova tima.
Možeš li prokomentirati što se dogodilo?
Jedan je prvak koji se pojavi bez obzira na sve,
a drugi je pičkica koja se svaki put povuče.
Nazvao si me pičkicom, zar ne?
Khabib je osjetio potrebu da primi Artema i ošamari ga...
Ništa se nije dogodilo.
...zbog čega je Conor okupio ekipu
i te večeri napao onaj autobus.
Imamo dvojicu mladića punih testosterona,
ali nikad niste u potpunosti spremni
da sve ode k vragu.
Jebote!
Profesionalnog borca Conora McGregora čeka pravna bitka.
McGregor je optužen po tri točke za napad
i vandalizam.
Conore, zar ne možeš kontrolirati izljeve bijesa?
Ovaj 30-godišnji Irac priznao je remećenje javnog reda i mira
u zamjenu za ublaženu kaznu, društveno korisni rad.
Evo ga.
Želim zahvaliti sucu i tužiteljstvu što su mi omogućili da krenem dalje.
Prijateljima, obitelji i navijačima želim zahvaliti na podršci.
Idemo, Conore!
Ariel Helwani u Brooklynu je s McGregorovim menadžerom Audie Attar.
Audie, saslušanje je gotovo,
uzeli ste nagodbu. Jeste li zadovoljni?
Zadovoljni smo i zahvalni sudu
što možemo ostaviti ovo za sobom,
posvetiti se stvarima koje su bile na čekanju
i vratiti se na posao.
Javnost se pita kad će se vratiti.
Conor je trenirao, u izvrsnoj je formi
i spreman je za ovaj novi izazov.
Hoće li protivnik biti Khabib Nurmagomedov?
Vjerojatno, vidjet ćemo kako će se odvijati pregovori.
Svima je to bilo jasno.
Ako UFC uspije dogovoriti meč Khabiba,
koji je dominirao, imao je omjer 25-0,
protiv Conora, najveće zvijezde
mješovitih borilačkih vještina,
to će nedvojbeno biti
najveća borba u povijesti UFC-ja.
Svađa je bila toliko žestoka, bilo je toliko zle krvi,
da se borba činila sudbonosnom.
KONFERENCIJA ZA MEDIJE POVODOM 25. ROĐENDANA UFC-JA
To je to? Nema više pitanja?
KOLOVOZ 2018.
Još vam nešto želimo pokazati.
Moramo ovo završiti.
Idemo. Ja sam spreman.
Dva razarača, dva vrhunska borca.
Ovo je borba koju svi žele vidjeti.
Bit će to spektakl.
Iznenađenje! Kralj se vratio.
Borba je dogovorena.
Listopad, Las Vegas.
Počinjemo, dame i gospodo.
Najavili su borbu.
Ovo smo svi čekali.
To će biti najbolja borba u UFC-ju.
Najveća borba u povijesti UFC-ja.
Conor se nije borio dvije godine
i odjednom imamo najveću borbu ikad.
Dvojica boraca koji se istinski mrze.
Tu ima mnogo zle krvi.
Postalo je više od puke pobjede ili poraza.
Postalo je nešto veće od obične UFC borbe.
Ovo je borba njegova života.
PET TJEDANA DO BORBE McGREGORA I KHABIBA
U pripremi za Khabiba...
On ima jedinstven borilački stil.
Vrlo agresivno traži rušenje.
Čak i ako se obranite 99 puta,
stoti put srušit će vas na parter.
Teško je pobijediti borca koji ne odustaje od te taktike.
Napada dok napokon ne uspije.
Stoga smo se velik dio treninga pripremali za to.
TRI TJEDNA DO BORBE McGREGORA I KHABIBA
Odradi rundu s nama, može?
- S tobom? - Da. Ti i ja.
Ne... Onaj tip?
Ne.
Ne još. Možda sutra.
- Ja? - Da.
Dobro.
Priprema za borbu s Khabibom
bila je drukčija od bilo koje prethodne.
Jako mračna i negativna.
Na mnogim treninzima Conor se
- samo htio boriti s nekim. - Lijepo.
Nije htio odrađivati vježbe ili trenirati s čovjekom.
Samo ga je htio pretući.
Odmakni se! Bravo!
Taj trening kamp bio je gotovo zlokoban.
Previše.
Slomio sam nožni prst.
Što je?
Pri rušenju?
- Ovdje ili ovdje? - Da, slomljen je.
- Ovdje. - Dobro.
- Možda je iščašenje. - Nije, loše je.
- Dobro. - Jebemti!
Ovo nije dobro, zar ne?
Zašto stoji tako? Ne mogu ga pomaknuti.
Trza se.
- Da. - Možda je iščašenje.
Što ga prije vratimo u manje...
- To i ja kažem. - Brzo!
Moraš se opustiti.
Spreman?
Ne.
-Što prije... - Jebemti!
Nije tako strašno.
Sranje, čitavi je prst savijen.
Koliko vremena imamo ako to ne obavimo odmah?
Što prije to obaviš, manje će štete...
Sjedni.
Ovo će boljeti, u redu?
Želiš li to ili ne?
Reci mi kad si spreman.
Pokušao si i nisi uspio!
Moram malo snažnije povući.
Hajde.
Prvo ću ga samo rastegnuti.
Ne opiri se ako možeš.
Da, evo ga.
To je bilo lagano. K'o od šale.
K'o od šale.
- Smiri se. - Drugi je u redu.
- Podignut je.
Neće te boljeti.
To je bilo ništa.
Nije bila noćna mora.
Mogao bih odraditi još koju rundu.
Tako je!
Moramo smanjiti oteklinu.
Odmori ga danas.
Za koji dan bit će dobro.
Lijepo se vratio na mjesto.
Vjerojatno će biti osjetljiv narednih dana,
ali nije katastrofa. Za jedan tjedan si kao nov.
- Slušaj... - Ne.
- Dobro je što nije slomljen. - Da.
- Je li u redu? - Mislim da jest.
- Dobro je. - Skroz do kraja?
- To su samo nožni prsti. - Otprilike ovdje?
Jednom sam sjebao ligamente u koljenu devet dana prije borbe.
Ovo su samo prsti.
Svejedno ću ga razbiti.
16 DANA DO McGREGORA I KHABIBA
Conor McGregor i Khabib Nurmagomedov licem u lice.
To je najiščekivanija konferencija
za medije u povijesti UFC-ja.
Koliko bismo trebali biti zabrinuti za Conora McGregora,
s obzirom na to da se nije borio nekoliko godina?
Khabib ima omjer 26-0, što je gotovo nemoguće u ovom sportu.
Ovo je velika borba za McGregora.
Uzme dvogodišnju stanku,
a onda se namjeri na najveću i najopasniju facu na svijetu.
Kako ste? Hvala na dolasku.
Tko ima prvo pitanje?
Conore, kako je došlo do povratka u oktogon
i zašto baš ovaj protivnik?
Vratio sam se jer to volim.
Došao sam ušutkati ovog štakorčića, ovog jazavca.
To je sve. Vratio sam se iz ljubavi prema borbi i ratu.
I istinski ću uživati
zadajući propisne batine
ovom krhkom štakorčiću.
Khabibe, imaš li kakav odgovor?
Ovo je sve što sam očekivao.
U kojem smislu? Što si očekivao?
Došao sam razbiti ovog tipa.
- Ne želim govoriti... - Razbij me, kompa!
Da, razbij me! Ne bojim te se.
Nisi li me vidio kod autobusa?
Puno si srao. Evo me.
Ništa nije poduzeo. Usrao se, samo je sjedio u busu.
Evo ti moja adresa, budaletino!
Pred tobom sam! Poduzmi nešto!
Poduzmi nešto! Da, nećeš mi ništa učiniti.
Khabibe, borba protiv Conora nije samo borba protiv njega,
već i protiv njegovih navijača.
- Znaš... - Posranku je rođendan!
Evo ti piće, Dana. Viski Proper 12.
Neću ga podcijeniti, ali mislim da ga čeka duga noć.
- To! -Čeka ga duga noć.
- Bože, spasi me... - On to zna.
Bit će njegove krvi na parteru. 6. studenog.
Završimo ovaj obračun. Gotovi smo.
Hvala svima. Idemo.
Stanimo licem u lice, pogledajmo se u oči.
- Može? - Ne dirajte jedan drugoga.
Odvedi me do auta, idem odavde.
Odvedi me do auta.
Vidim modre usne. Modre usne.
Dosta!
Hrvanje ti je nula, gušenje također.
- Odugovlači! - Mrtav si!
Hrvajmo se, mali!
Da te vidim, mali. Želiš se kladiti?
- Vratit ću ga u lijes. - Mamamama...
- Pospremit ću ga u lijes. - Jebi se!
Ne napadaj kralja!
To je bila izuzetno opaka konferencija za medije.
Najopakija konferencija kojoj sam prisustvovao.
Bilo je kao u filmu kad kralj poludi.
Te priče ne završe dobro za kralja.
Malo se otelo kontroli između McGregora i Khabiba.
Ne postoji granica koju neće prijeći. Ne postoji.
Nikad nisam vidio nešto takvo.
Ne samo s Conorom, već općenito.
15 DANA DO BORBE McGREGORA I KHABIBA
Da, dobro došli.
- Drži se uz posebnu brigu. - Koliko je osjetljiv na dodir?
Da, osjetim to.
I to boli.
Nisam napipala nikakve lomove u člancima, što je sjajno.
Ali u narednim tjednima
moramo izvući svu tekućinu.
Kad možeš i kad ti ne smeta, treniraj u obući,
samo da osiguramo...
- Dobro. - Kako ga ne bi još više iščašio.
Kreni!
Danas treniramo samo hrvanje, nema udaranja.
Počinje na leđima, ja ga pritišćem.
Znam da ima iskustva u takvim situacijama.
To je bitna razlika.
- Kraj. - Dobro!
Dobar posao. Bravo!
Prošli put pospremio sam mnoge svoje alate
i nisam ih ponio u boksački ring.
Mnogi su zaboravili spektar mojih vještina,
stoga se veselim što ću još jednom dokazati
da sam „pound-for-pound” najbolji borac na svijetu.
Prošla je borba bila ograničena na ruke.
Sad je sve dozvoljeno i to se vidi na sparinzima.
Vrlo je kreativan, koristi sva oružja,
i izgleda fenomenalno.
Definitivno se približava, vidi.
Vidi koliko je bliže drugom.
- Bolje je. - Ali se ne odvaja.
Conor uvijek dolazi po krv, razumijete?
No ovaj je put još osobnije,
osjećao je koliko tu prave zle krvi ima.
Energija u kampu bila je drukčija.
Bilo je više napetosti.
Jeste li vidjeli našu fotografiju s UFC-ja 205?
Gledajte kako izgleda.
Gledajte koliko je žgoljav.
Tip je krelac, izgleda kao da će dubiti na glavi.
Sanjao je da se ostvari u životu.
Morao je postati prvak, a onda su došla ostala sranja.
Te sporedne stvari odvlače vam pažnju
od onoga što ste željeli na početku.
Trenutačno vidim da se vraća pravom McGregoru.
Nakratko sam izgubio ljubav prema borbi.
Onda se pojavio ovaj protivnik,
a s njim i glad da se vratim
i pokažem tko je pravi kralj.
JEDAN TJEDAN DO BORBE McGREGORA I KHABIBA
- To je puno bolje. - Puno bolje?
- Nastavimo li ovako, uskoro... - Bit ću kao nov?
- Da, bit ćeš dobro. - Da, bit ćeš-
Puno je bolje!
Kao da je nestalo.
Sve u svemu, ide nam dobro.
Sitne ozljede, blaga bol tu i tamo,
ali sve je pod kontrolom.
Pripreme su završene.
Sad postupno smanjujemo treninge da bude opušten za borbu.
Zamišljam pozicije i situacije u kojima bih se mogao naći
i jednostavno uživam biti u svojim mislima.
Uživao si u ulozi zlikovca,
no večeras ćeš biti junak.
Je li ti neka od te dvije uloge draža?
Ne igram ulogu.
Svaka publika ima drukčiju energiju.
Svaka dvorana također.
Hranim se tom energijom, kakva god ona bila.
Stalno spominju prodavanje.
Treba prodati borbu. Ja ništa ne pokušavam prodati.
Ja ga želim ubiti i to je to.
To je suština stvari. Ovo nije zabava, nije gluma.
Došao sam uzeti što mi pripada.
ČETIRI DANA DO BORBE McGREGORA I KHABIBA
Zloglasni je borac u dvorani.
U subotu navečer vraća se u oktogon. Poželimo toplu dobrodošlicu
zloglasnom Conoru McGregoru.
Što ima, Las Vegase?
Dolazim po njegovu glavu.
To je zajamčeno! Vjerujte mi!
UFC 229 napokon je stigao.
Dugo i nestrpljivo iščekivani povratak Conora McGregora...
Ne znamo koji će se Conor McGregor pojaviti.
Conor je najpoznatiji borac u oktogonu.
Je li i najbolji borac?
Idemo! Gotovo je! Prva runda! Jedna runda!
Tko će pobijediti?
Conor je favorit, no Khabib će ga razbiti.
Khabibove hrvačke sposobnosti nemaju premca.
Conor ima lijevu ruku, brz je...
Mislim da su izgledi podjednaki.
Dobro! Ovo je neuobičajeno.
Khabib ne želi čekati, započet će konferenciju bez njega.
Ja nikoga ne moram čekati.
Počinjem u 15 sati. Ako imate pitanja, izvolite.
Bez obzira na ishod, hoćeš li se rukovati s Conorom?
Nipošto.
Zašto?
Ovo mi je više od obrane naslova,
više čak i od... Ovo je osobno.
Ovdje sam 15 minuta.
Tip se nije pojavio. Veliko nepoštovanje.
Vidimo se sutra.
Je li to bilo namjerno? Mala psihološka igra?
Znao je što ga čeka.
Gužva je u prometu, valjda McGregor ima borbu.
Ne znam gdje je ta budala.
Boli me kurac za njega.
Namjeravam mu nabiti nos u lubanju.
To će se dogoditi u subotu navečer.
Ovo je nesumnjivo bio najuzbudljiviji uvod
u neku borbu u UFC-ju.
Misliš li da su ovi brojni irski navijači utjecali na njegovu psihu?
Jebeš njega i njegov mentalitet.
Moje je srce kameno prema njemu,
njegovom timu i njegovim pristašama.
Zloglasni Conor McGregor!
Misliš li da se možete pomiriti nakon borbe?
Jebeš mir! Među nama nikad neće biti mira!
Ovo nikad neće završiti! Nikad!
VEČER BORBE
- Bok! - Idemo na bum-bum?
-Želiš li ići s njima? - Da.
U razdoblju pred borbu
nikad nisam vidio
toliku mržnju kod Conora.
Ali na večer borbe, sve što se dogodilo prije...
Kad se zatvore vrata, unutra je sam.
Čitav sam život posvetio osvajanju
ona dva UFC-jeva svjetska naslova.
Mnogi govore sve i svašta,
ali to je ljepota ovoga sporta.
Možemo govoriti što hoćemo, ali na kraju
moramo se potući, i to je predivno.
Jedna minuta!
- Idemo! - Da.
Ne bojim se nikoga.
Kao što je rekao Chael P., bilo koji Božji čovjek.
I Boga ću prebiti, kunem se.
Spreman sam za bilo koga, bilo kada.
Ne brinem se.
Pet, četiri, tri,
dva, jedan, kreni!
U plavom kutu,
zloglasni Conor McGregor!
U crvenom kutu,
aktualni svjetski prvak,
Khabib
„Orao” Nurmagomedov!
A sad...
trenutak koji ste čekali.
Počinjemo!
Gospodo, prošli smo pravila.
Pazite na sebe. Slušajte moje upute.
Borba mora biti čista. Pozdravite se ako želite.
Dobro. Idemo.
Borite se.
PRVA RUNDA
Conor odmah vrši pritisak.
Pokušava navući Khabiba na udarac.
Dobro! Savij noge!
Odlično se brani.
Conor se naslanja na ogradu.
Hoće li se uspjeti vratiti na noge? To je veliko pitanje.
Dvadeset sekundi!
Khabib je pogodio nekoliko udaraca desnom.
- Njegovi prvi pogoci. - Prekid!
Savršeno.
Udarci će usporiti svakom novom rundom.
To je bilo najbolje što ima.
Opuštat ćeš se kako borba odmiče.
To je tvoj stil.
Svaka runda u MMA-u počinje na nogama.
Pogledajmo kako će krenuti druga runda.
McGregor promašuje udarac koljenom.
Snažna desnica Nurmagomedova!
I sad koljeno McGregora!
Opaka desnica!
Kakav ulazak Nurmagomedova!
Conor je pod paljbom.
Conor je u ozbiljnoj nevolji.
McGregor može samo podići gard.
Izvuci se na stranu!
Koliko udaraca čovjek može podnijeti?
Još minuta, Conore!
Publika je podivljala dok McGregor ustaje.
Da! Drži se na nogama!
Nurmagomedov je imao sjajnu drugu rundu.
Vjerojatno ju je dobio 10-8.
Ovu rundu nemoj ga ganjati. Navuci ga.
Ako ga makneš od sebe, prvu minutu možeš se oporavljati.
TREĆA RUNDA
Kavanagh je rekao da može
doći do zraka ako ga pritisne.
I Khabib je umoran, ne zaboravite to.
Ne treba previše čitati govor tijela,
ali nikad nisam vidio Khabiba toliko umornoga u oktogonu.
Evo prilike.
Ovo su treneri govorili.
Ovo je zaustavio. Udarac laktom Conora!
To!
Khabib se spušta.
I to je obranio. Pogledajte.
Odmakni se!
Dobar udarac koljenom Conora.
Ti udarci koljenom će se nakupiti.
Aperkat!
Jedan drugom se unose u lice.
Nema razmaka. Samo razmjenjuju udarce.
Nurmagomedov je nakratko srušio McGregora.
Dva na jedan. Makni ruke!
Ali je ustao. Vrlo zanimljivo.
Stani.
Za nama je 15 minuta borbe.
Ulazimo u posljednje dvije runde.
ČETVRTA RUNDA
Conor izgleda dobro na početku četvrte runde.
Dobar napad Nurmagomedova.
McGregor pokušava iskoristiti ogradu.
Khabib ga ruši. Predobar je.
Ali Conor je opet gotovo ustao.
Jaki udarci ljevicom Nurmagomedova.
- Evo tapkanja! - Predao se!
I dalje neprikosnoven!
Khabib Nurmagomedov
dokrajčio je Conora McGregora.
Pogledajte ga.
Viče na Dillona Danisa.
Pogledajte.
O, ne.
Khabib preskače ogradu.
Ide prema Dillonu Danisu.
Makljaža! O, ne!
Ovdje je potpuni kaos!
Netko iz Khabibova tima upravo je udario Conora desnicom.
Sve je otišlo dođavola!
Dame i gospodo, sudac Herb Dean
prekinuo je borbu nakon tri minute i tri sekunde
četvrte runde.
...predaja zbog gušenja straga.
I dalje
neprikosnoveni prvak
lake kategorije UFC-ja,
Khabib
„Orao”
Nurmagomedov!
Ponosan sam na tebe.
Kako si? Jesi li dobro?
Mislim, zbog udarca kad je klinac uskočio u oktogon.
Boli me kurac za to.
Nije me briga za to, to je kamilica.
Nisam očekivao da će Khabib preskočiti ogradu.
Koga briga za to? To je kamilica.
Izgubio sam i to je to.
Izgubio sam ono najvažnije.
Kraj rasprave. Koga briga za ostalo?
Dobro. Budeš li trebao išta, javi.
Hvala.
Poraz od Khabiba bio je bolan udarac.
I zaslužio ga je.
Nije bilo ničega dobroga.
Sav taj bijes, konferencija za medije,
incident nakon borbe...
Iz toga nema pobjednika, samo mržnja.
Izvuklo je najgore iz obojice.
I to je okaljalo ono što je borba trebala biti.
Ali više nije bitno jesi li pobijedio ili izgubio.
Borba je tek djelić toga.
Nešto što traje samo deset minuta.
Ostali mjeseci, tjedni i godine su... Nije riječ o borbi,
već što može učiniti kao svjetski utjecajna osoba.
Ima platformu koju može koristiti za dobro ili loše.
Conor McGregor danas je stao pred sud u Brooklynu
zbog napada na autobus s drugim borcima.
Tridesetogodišnji Irac
priznao je prekršaj remećenja javnog reda i mira
u zamjenu za pet dana društveno korisnoga rada.
Tanka je linija pucanja kod njega,
kod svakoga tko osjeti takvu težinu pritiska.
Imate vatru, hoćete li ispeći odrezak ili zapaliti kuću?
ČETIRI MJESECA POSLIJE
Danas mi je prvi dan društveno
korisnoga rada u predivnom Brooklynu, u New Yorku.
Prezbiterijanska crkva Bedford.
„Slava Bogu na visini
i na zemlji mir ljudima dobre volje.”
Baš fora.
Dobar početak odrađivanja kazne.
- Zar ne? - Da, činiš dobro djelo.
Postao si uzor
mnogim mladim borcima u usponu.
Koliko ti je to važno
i jesi li zato postao bolji borac?
To je sjajno. Naravno da me to diže.
Nadahnjuje me, ali istovremeno i plaši.
Plaši me što ljudi...
Ne mislim da sam čovjek koji treba biti uzor
jer imam tek 25 godina, obični sam klinac iz Crumlina.
Sve što sam postigao i što se zbiva
ponekad mi je malo previše.
Pred njim je još mnogo učenja.
GOVORI AUDIE ATTAR MENADŽER
Razlika između njega i ostatka svijeta
jest što on to mora raditi dok ga cijeli svijet promatra.
Neuspjesi, mane,
sramotni trenuci,
morate se suočiti s tim
kako biste rasli i napredovali.
U suprotnom, bit će vam sve teže
i nećete postajati bolji.
Pogledajte što sve piše ovdje.
„Posveti se iskušenjima pred tobom
prisjećajući se onih koji su bili prije tebe.
Posveti se svojoj misiji i promišljaj o svojoj ulozi
vođe u zajednici.
Posveti se obiteljskim dužnostima...”
Pozdrav, prvače!
„...i prioritiziraj njihove potrebe.”
Sutra će imati osam tjedana?
Da.
Sad podigni glavu.
Podigni glavu i pogledaj tatu.
Snažna curica.
Snažna curica, zar ne?
Kako ide s vodom?
Novi dan.
Pronalazim nevjerojatne stvari u ovoj crkvi.
Stvari poput...
Stvari po zidovima.
Slušajte ovo.
„Koračaj putem dostojnim
poziva na koji si se odazvao.
Mir, snaga, poštovanje,
dostojanstvo, ljubav.”
S Conorom dobiješ što vidiš, nema filtera.
Zato ga ljudi vole.
Kad pogriješi, trpi kritike,
ali ne možete to promijeniti, to je dio njega.
Sve radim punim srcem.
Druženje s ovim svećenikom najzanimljivije je iskustvo moga života.
Nikad nisam doživio takvo što.
Zanimljivo je biti uz ljude koji tako razgovaraju.
- Da. - I razmišljaju tako, na glas.
- Imaju stalni poriv da tako razmišljaju. - Razumijem.
- Znate što govorim? - Da da.
- Nesebični su. - Da.
Sjećam se da si govorio kako će to biti užasno.
- Vidiš kako je dobro ispalo. - Da.
Dobro su me smjestili.
Da, baš zanimljivo.
-Želiš li sjesti? - Jesi li dobro, prvače?
- Kamo ideš? - U trgovinu. Čekali smo te.
Čuo sam da ideš u šoping.
-Šoping? - Da, netko mi je rekao.
- Idem po hranu! - Valjda su te krivo shvatili.
Rekli su mi da ideš šopingirati.
Možeš li nam reći kako je prošao ovaj tjedan?
U mojem kaotičnom životu, ovo je bio dobrodošao bijeg
na ovo spokojno mjesto,
gdje sam mogao upijati pozitivnu energiju mjesta i ljudi.
Skrenulo mi je fokus na naporan rad koji me čeka
i tome se jako radujem.
Hvala na gostoprimstvu. Hvala.
Jako dobro.
Ovo je bilo... Malo sam tužan što moram ići.
Ne moram ići još koji dan, mogu ostati.
Griješio je. Činio je stvari koje ne odobravam.
Znam da se kaje.
Platio je zbog njih. Trudi se učiti iz njih i rasti.
Želim da se vrati pozitivnim stvarima,
postavljanju ciljeva
i radnoj etici. Znam da i Conor to želi.
Tri, dva, jedan, kreni!
PET MJESECI NAKON BORBE McGREGORA I KHABIBA
Nakon prvoga poraza uvidio sam
da ga nisam shvatio dovoljno ozbiljno.
Psihološki pristup nije bio dovoljno ozbiljan.
I onda sam odlučio uložiti sve u ovo.
Ono mi se neće ponoviti.
Neće mi se dogoditi da nisam potpuno posvećen.
Neozbiljan, razumijete?
Ili si unutra do smrti
ili uopće nisi unutra.
Za najveću zvijezdu UFC-ja 2018. je završila
porazom od Khabiba u oktogonu, gubitkom naslova,
i s dvije godine bez pobjede.
Svi žele vidjeti Conorov pad.
Posljednjih godina mnogo nam se puta zamjerio.
Conorov vrhunac davna je prošlost, daleko iza njega.
Za njega je 2018. bila teška godina.
Mnogi su se pitali može li se vratiti na pravi put.
Ima li taj žar i snagu volje? Je li ga Khabib razotkrio?
ODAKLE DOLAZI SNAGA?
Ali ako nas je njegova karijera išta naučila,
to je da ne sumnjamo u njega.
Njegov inat i njegova motiviranost
oduvijek su mu bili pokretačka sila.
Ti si posljednja osoba
koja bi davala isprike za poraz.
Ne, nema isprike.
Gubio sam i prije.
Gubio sam MMA borbe,
gubio sam u boksu, gubio sam puno puta u teretani,
nisam gubio rijetko. Što je, tu je.
Svaki pravi borac zna,
da biste uspjeli u ovom sportu,
morate izgubiti jebenu hrpu puta, razumijete?
Morate mnogo puta izgubiti.
Ja ne cmizdrim.
Svi imamo iste emocije, svi smo pobjeđivali i gubili.
Sport je takav.
Treba krenuti dalje i učiti iz poraza.
Kad prestanete učiti, počinjete zaista gubiti.
Uvijek ću učiti, bez obzira na ishod.
Pobijedio ili izgubio, nešto ću naučiti.
Ne znam, osjećam kao da je slomljeno.
To je Conorov problem.
Nije pobijedio od studenoga 2016. godine.
Ponekad vas život odvede nekamo gdje shvatite što vam je činiti.
Idemo, jebote!
Prijevod titlova: Filip Lažnjak